Legal Document

Category: 205

Text:
28.   ΒΑΣΙΛΙΚΟΝ ΔΙΑΤΑΓΜΑ υπ’ αριθ. 367 της 3/10 Ιουν. 1961 (ΦΕΚ Α΄ 95) Περί καθορισμού του περονοσπόρου του καπνού ως ασθενείας κατά της οποίας επιβάλλονται υποχρεωτικώς κατασταλτικά κλπ. μέτρα. ΄Εχοντες υπ’ όψιν: 1)Τας διατάξεις του άρθρ. 9 του Νόμ. 6196/1934 περί κωδικοποιήσεως και συμπληρώσεως του Νόμ. 217, περί καταπολεμήσεως των νόσων των φυτών, 2)τας διατάξεις του Νόμ. 2147/1952 περί προλήψεως και καταστολής των ασθενειών και εχθρών των φυτών και περί οργανώσεως της Φυτοπαθολογικής Υπηρεσίας και ειδικώτερον τα άρθρ. 4, 8 και 9, 3)την υπ’ αριθ. 77/10.5.61 γνωμοδότησιν του Φυτοπαθολογικού Συμβουλίου του Υπουργείου Γεωργίας και 4)την υπ’ αριθ. 340/1961 γνωμοδότησιν του Συμβουλίου Επικρατείας, προτάσει του Ημετέρου επί της Γεωργίας Υπουργού, απεφασίσαμεν και διατάσσομεν: ΄Αρθρ.1.-«Ορίζομεν ότι ο μύκης PERONOSPORA TABACINA ο προκαλών τον περονόσπορον του καπνού και άλλων φυτών καθορίζεται ως ασθένεια κατά της οποίας επιβάλλονται καθ’ άπασαν την επικράτειαν μέτρα κατασταλτικά, ή συγχρόνου γενικής καταπολεμήσεως επί πασών των καλλιεργειών ας προσβάλλει ο μύκης ούτος, υποχρεωτικώς δια πάντας τους ιδιοκτήτας καλλιεργητάς, ως και πάντας τους επεξεργαζομένους και εμπορευομένους φυτά ή μέρη αυτών». Το άρθρ. 1 αντικατεστάθη ως άνω δια του Β.Δ. 159 της 31 Μαρτ./15 Απρ. 1964 (ΦΕΚ Α΄ 60). ΄Αρθρ.2.-(Κατηργήθη δια του Β.Δ. 159/1964 ΦΕΚ Α΄ 60). Εις τον Ημέτερον επί της Γεωργίας Υπουργόν, ανατίθεμεν την δημοσίευσιν και εκτέλεσιν του παρόντος Β.Δ/τος. 16.Ε.β.27-28 ΄Αμυνα κατά των ασθενειών των Φυτών